EASIT: Formació en Accés Fàcil per a la Inclusió Social.
Unitat 2. Llenguatge fàcil de comprendre (LFC).
Element 5. Presentació visual del llenguatge fàcil de comprendre.
El vídeo inclou quatre exemples diferents d'imatges
que segueixen la lògica dels propòsits de les imatges
en llenguatge fàcil de comprendre, això és: posar exemples,
afegir informació,
garantir la comprensibilitat
i resumir la informació.
L'exemple 1 és una mostra de posar exemples.
El text de l'esquerra, que està en eslovè fàcil,
descriu un pas d'una recepta de boles de xocolata.
Formem boles de xocolata amb les mans.
La mida d'una bola de xocolata
es compara amb un Chupa-Chups.
Ambdues fotos il·lustren el text,
exemplificant la forma i la mida de les boles de xocolata.
L'exemple 2 és una mostra d'afegir informació al text.
El text que acompanya aquesta il·lustració
parla d'una persona del llibre que rep una carta de l'emperador.
Malgrat això, el text no descriu
el costum d'agenollar-se davant de l'emperador.
Ni descriu detalls de l'escena
com la roba o la decoració de la sala.
El lector accedeix a aquesta informació addicional,
que posa el text en perspectiva, només a través de la il·lustració.
L'exemple 3 mostra com les imatges ajuden a garantir
la comprensibilitat de la informació escrita.
El text descriu aspectes tècnics
per garantir la distància entre persones durant una epidèmia.
És una informació que sola pot ser bastant abstracta.
Les imatges serveixen com traducció visual del text escrit
i reforcen la comprensibilitat.
A l'últim exemple es resumeix la informació del text escrit.
El text que acompanya aquesta il·lustració
descriu exactament el que veiem a la imatge.
L'home està en una cel·la
encadenat pel coll a un abeurador de pedra.
També té les mans i les cames encadenades.
Sagna per una ferida que té al cap
i que li ha fet l'emperadriu.
Tots els exemples d'aquest vídeo són propietat de Zavod RISA.
Les il·lustracions dels exemples 2 i 4 són de Ciril Horjak,
artista responsable de les imatges
de l'adaptació a l'eslovè fàcil de la novel·la
Pod svobodnim soncem, de Fran Saleški Finžgar, de 2015.
Les imatges dels exemples 1 i 3 s'han agafat
de mostraris digitals lliures de drets d'autor
de Pixabay.com i Lahkojebrati.si
El projecte EASIT ha rebut fons de la Comissió Europea,
dins del programa Erasmus+ d'Associacions Estratègiques
de l'Educació superior,
conveni de subvenció 2018-1-ES01-KA203-05275.
El suport de la Comissió Europea en la producció d'aquest material
no implica que n'aprovi els continguts,
els quals només reflecteixen la visió dels autors.
La Comissió no es fa responsable
de cap ús que es faci de la informació que conté.
Aquest material té una llicència Creative Commons,
llicència internacional de Reconeixement-CompartirIgual 4.0.
Socis del projecte EASIT:
Universitat Autònoma de Barcelona,
Università degli Studi di Trieste,
Universidade de Vigo,
Stiftung Universität Hildesheim,
SDI München,
Dyslexiförbundet,
Radiotelevisija Slovenija,
Zavod Risa.
EASIT: Formació en Accés Fàcil per a la Inclusió Social.